ΔΡ ΜΑΥΡΙΛΑ
Οι καθηγητές μας ως τώρα είχαν σπουδάσει στο Χανγκούκ.
Γι' αυτό είχα ενδοιασμούς
για εσένα.
-Κατάλαβα. -Μα σε σύστησε ο καθηγητής Τζανγκ.
Οι μαθητές σου πέρασαν στο Χανγκούκ, είπε.
Μα δύσκολα το αποφάσισα, γι' αυτό βάλε τα δυνατά σου.
Ναι, κυρία.
Ξέρεις τι διαπιστευτήρια έχουμε με τον σύζυγο;
Το γνωρίζω.
Η Ιατρική του Χανγκούκ αναμένεται…
Όχι, είναι το ελάχιστο για εμάς.
Μάλιστα.
Ο Τζονγκ-γου έρχεται τώρα. Περίμενέ τον.
Στο δωμάτιό του.
Ναι, κυρία.
Α, ναι. Ορίστε.
Διπλασίασα την αρχική σου πληρωμή.
Αλίμονο. Πληρώστε με κανονικά.
Τότε, θα προσπαθήσεις λιγότερο.
Έμαθα ότι δυσκολεύεστε οικονομικά, γι' αυτό πάρ' τα.
Και δείξε τι αξίζεις.
ΑΣΚΗΣΕΙΣ ΕΙΣΑΓΩΓΙΚΩΝ ΕΞΕΤΑΣΕΩΝ ΣΤΗΝ ΤΡΙΤΟΒΑΘΜΙΑ ΕΚΠΑΙΔΕΥΣΗ
ΤΙΜΗΤΙΚΗ ΔΙΑΚΡΙΣΗ ΑΡΙΣΤΕΙΟ
Λυπόμουν τον νεαρό πριν καν τον γνωρίσω.
Πίστευα ότι θα ήταν δυστυχισμένος σ' αυτό το σπίτι.
Χαίρετε, κύριε. Περιμένατε πολύ;
Καθάριζα, γι' αυτό άργησα. Συγγνώμη.
-Χαίρω πολύ. Είμαι ο Μιν Κιουνγκ-μιν. -Χαίρετε.
Είμαι ο κορυφαίος στο λύκειό μου.
Ο Γιο Τζονγκ-γου που πάντα αριστεύει.
Θέλω να τα πάμε καλά.
Μάλιστα. Το ίδιο εύχομαι.
Κύριε Μιν.
Κάντε με θεό του απειροστικού λογισμού.
-Είναι πολύ δύσκολος. -Φυσικά.
-Ξεκινάμε; -Πάμε!
-Πάμε. -Πάμε!
Εμπρός!
Εντάξει. Πάμε.
Άρα, 1k μείον bk κάνει…
Περίμενε.
Πρώτα να λύσουμε αυτό.
-Σωστά. -Ναι.
Όπως το κάνεις, γίνεται πιο περίπλοκο και πιο δύσκολο.
-Κατάλαβα. -Πολύ πιο απλή η διαίρεση.
-Τότε… -Σωστά.
-Το Σ… -Ναι.
-Το Σk είναι 1 έως 5. -Ακριβώς.
Γιατί τόσο σφιγμένος;
-Πόπο. -Είσαι σφιγμένος.
-Πολύ καλύτερα. -Εδώ;
-Τώρα κατάλαβα. -Ναι;
Το Σk είναι το μέγιστο και ελάχιστο του ak από το 1 έως το 10.
Δες τώρα τις δύο συνθήκες και βρες τις κατάλληλες αλληλουχίες.
Γιο Τζονγκ-γου!
Δεν κοιμόμουν. Απλώς σκεφτόμουν.
Με κατατρόμαξες. Νόμισα ότι αποκοιμήθηκα στο σχολείο.
Σχεδόν τελειώσαμε.
Θα κοιμηθείς αφού το λύσουμε.
-Πού είχαμε μείνει; -Πού;
Να τα πω απ' την αρχή; Έλεος. Έλα εδώ.
-Εδώ πέρα… -Ναι;
Κιουνγκ-μιν!
Τζονγκ-γου.
Νωρίς δεν ήρθες για το μάθημά μας;
Θα πήγαινα σ' ένα βιβλιοπωλείο, μα ήταν κλειστό.
Τέλεια. Κέρασέ με ραμιόν. Πεινάω.
Πώς και δεν μ' έχεις κεράσει ποτέ;
Πάντα ήθελα να το κάνω, αλλά φοβόμουν τη μητέρα σου.
-Μη σε πει τεμπέλη. -Έλεος.
Πάμε. Θα σε κεράσω ραμιόν και γεμιστό κιμπάπ με τυρί.
-Σοβαρά; -Ναι. Πάμε.
Θα φάω πολύ, είμαι στην ανάπτυξη.
Δείχνει πολύ νόστιμο!
-Ευχαριστώ. -Τρώγε.
-Ήρθε και το κιμπάπ. -Σας ευχαριστούμε.
Ευχαριστούμε.
Είναι ό,τι καλύτερο να βουτάς το κιμπάπ στη σούπα.
Α, ναι. Να με λες "κύριο" μπροστά στη μαμά σου.
-Με προειδοποίησε. -Το ξέρω.
"Θα βλάψει τη μελέτη σου αν γίνετε φίλοι και τα λέτε.
Θα με κάνεις να τον διώξω αν τον συμπαθείς.
Να τον θεωρείς ξένο".
Αυτά είπε και σ' εμένα η μητέρα μου.
Είσαι εντάξει;
-Ναι. -Ούτε διευκρίνισα με τι.
Ό,τι κι αν είναι, είμαι εντάξει.
Έλεος.
Δεν ξέρω αν πρέπει να σε λυπάμαι ή να σε καμαρώνω.
-Νιώθω μια πίκρα μερικές φορές. -Γιατί;
Με την κατάστασή μου.
Οι γονείς μου.
Οι σκέψεις μου. Με αποθαρρύνουν μερικές φορές.
Μα σε βλέπω και συνειδητοποιώ ότι πρέπει να βελτιωθώ.
Γιατί ο αντιπρόεδρος της Χεσούνγκ πήγε στην ακρόαση;
Τον συνάντησα στο δικαστήριο.
Θα τον μπέρδεψες με άλλον.
Θα μάθουμε σύντομα τι ακριβώς ισχύει.
Θα μας το πει το υλικό από τις κάμερες.
Η Χεσούνγκ είχε κάποια ανάμιξη στο ιατρικό σφάλμα, σωστά;
Είχες σχέση…
με το ιατρικό σφάλμα του Τζονγκ-γου;
Δεν…
Τι κακό έκανε ο Τζονγκ-γου;
Ποτέ δεν μου έκανε κανένα κακό.
Θα ήταν δικαιολογία αν έλεγα…
ότι αυτό με βασάνιζε;
ΔΡ ΜΑΥΡΙΛΑ
Γιατί δεν φτιάχνεις τα ντάμπλινγκ;
Έχουν κολλήσει μεταξύ τους.
-Πάρε άλλο, τότε. -Στάσου.
Τα κατάφερα.
Τζονγκ-γου; Πώς από εδώ τέτοια ώρα;
-Πέρασε. -Γεια σας.
-Γεια. -Είδα φως.
Είπα μήπως είστε μέσα.
-Κάνουμε ντάμπλινγκ. -Ναι.
-Τι ωραία έκπληξη! -Η Χα-νουλ…
Δεν γύρισε σπίτι, έτσι;
Όχι ακόμα.
Τηλεφώνησέ της.
Το έκανα, δεν απαντάει.
Κατάλαβα. Ορίστε.
Εντάξει, κυρία.
ΕΠΕΙΓΟΝΤΑ
ΑΜΕΣΗ ΒΟΗΘΕΙΑ
Πώς είναι;
Ναμ Χα-νουλ, γυναίκα 33 ετών. Τη βρήκαμε σχεδόν αναίσθητη.
Έχει πίεση 8 με 4, 120 παλμοί κι αναπνοή στις 35.
Συμπτώματα υπότασης κι υπέρπνοιας.
Πρώτα υπέρηχο.
-Από εδώ. -Εντάξει.
Τι εννοείτε;
Μου λέτε
ότι η Χα-νουλ έπαθε τροχαίο και δεν έχει τις αισθήσεις της;
Έχει εκτεταμένο αιμάτωμα στον θώρακα.
Πρέπει να χειρουργηθεί αμέσως.
Θέλουμε μόνο τη συγκατάθεσή σας.
Τι είναι αυτά που λέει;
Κάτι άλλο πέρα από αιμοθώρακα;
Μόνο με την επέμβαση θα ξέρουμε,
μα ίσως να έχει και καρδιακή ρήξη.
Καρδιακή ρήξη; Επικίνδυνο δεν είναι αυτό;
Ναι, θα μπορούσε να αποβεί μοιραίο.
Δώστε του τη συγκατάθεσή σας.
Πάμε γρήγορα εκεί, να μάθουμε τι έγινε.
Εντάξει.
-Εντάξει. -Σας παρακαλώ.
Κάντε την επέμβαση.
Σώστε την κόρη μου!
Έχει πολλαπλά κατάγματα πλευρών από τροχαίο.
Έχουμε ενδείξεις αιμοθώρακα και κάκωσης πνεύμονα.
Η καρδιακή κάκωση δύσκολα διακρίνεται στον υπέρηχο.
Πρέπει να την ανοίξουμε.
Διατηρώ την πίεση της 9 με 6 με τον ορό και τη μετάγγιση.
Να ξεκινήσω;
Ναι, μπορείτε.
Νυστέρι.
ΟΝΟΜΑ ΑΣΘΕΝΟΥΣ ΝΑΜ ΧΑ-ΝΟΥΛ
ΚΕΝΤΡΙΚΟ ΧΕΙΡΟΥΡΓΕΙΟ
Έχουμε καιρό να τα πούμε, μα λυπάμαι που βρεθήκαμε έτσι.
Τι ακριβώς συνέβη;
Ρώτησα να μάθω.
Με απλά λόγια,
χτύπησε στον θώρακα στο ατύχημα.
Έσπασε τα πλευρά της
και τα οστά τρύπησαν τα πνευμόνια της.
Η αιμορραγία στους πνεύμονες είναι επικίνδυνη,
οπότε χρειαζόταν άμεσα επέμβαση.
Αναλόγως τη βλάβη, θα αφαιρέσουν μέρος των πνευμόνων
και θα φτιάξουν τα πλευρά.
Εντάξει τα πλευρά της, μα θα γίνει καλά χωρίς ολόκληρα τα πνευμόνια της;
Μπορείς να τα αφαιρέσεις μερικώς.
Χωρίζονται σε πολλά μέρη και αναπτύσσονται ξανά σύντομα.
Δεν θα επηρεαστεί η καθημερινότητά της.
Ούτε θα παίρνει φάρμακα μια ζωή.
Μαμά, πού είναι η Χα-νουλ;
-Είναι στο χειρουργείο; -Ναι.
Η Χα-νουλ θα τα καταφέρει,
μα πρέπει να φανούμε δυνατοί για χάρη της.
Εκπαιδεύτηκα εδώ. Έχουν έξοχους καρδιοχειρουργούς,
γι' αυτό ας τους εμπιστευτούμε κι ας κάνουμε υπομονή.
Κάθισε, Μπα-ντα.
Θα 'χεις πάθει σοκ.
Δεν πειράζει.
Ψαλίδι.
Πώς πήγε;
Πήρε παραπάνω απ' το αναμενόμενο. Ευτυχώς, δεν είχε καρδιακή ρήξη.
Υπέστη διάτρηση υπεζωκότα και πνευμόνων από τα πλευρά.
Αφαιρέσαμε εκείνο το τμήμα.
Πώς είναι τα ζωτικά σημεία;
Είχε καρδιακή θρόμβωση;
Θα έχει επιπλοκές όπως πυοθώρακα ή ινοθώρακα;
Ευτυχώς, είχε ελάχιστη θρόμβωση.
Αφαιρέσαμε όλο το αίμα, άρα δεν θα υπάρξουν επιπλοκές.
Δεν έχει ξυπνήσει,
αλλά δεν φέρει άλλα τραύματα.
Όλα θα πάνε καλά, αρκεί να συνέλθει από τη διάσειση.
Ευχαριστούμε.
Ευχαριστούμε που τη σώσατε.
Θεέ μου.
-Η επέμβαση πήγε καλά. -Εντάξει.
-Μην ανησυχείτε. -Εντάξει.
ΜΟΝΑΔΑ ΕΝΤΑΤΙΚΗΣ ΘΕΡΑΠΕΙΑΣ
Τι; Τελείωσε το πρωινό επισκεπτήριο.
Θα περιμένουμε έως το απόγευμα;
Είναι ολομόναχη σ' εκείνο το δωμάτιο.
Θα φοβόταν και θα πονούσε όλη νύχτα.
Δεν θα υπάρξει πρόβλημα,
αρκεί να αναρρώσει καλά, γι' αυτό μην ανησυχείτε.
Το επόμενο επισκεπτήριο θα είναι το απόγευμα.
Τι θα λέγατε να μείνει ένας κι οι υπόλοιποι να πάνε σπίτι;
Λέω να μένουμε με βάρδιες.
Θα μείνω εγώ, τότε.
Ίσως θέλει να με δει όταν ξυπνήσει.
Θα μείνω κι εγώ.
Μπορεί να με ψάχνει.
Μάλλον θα ψάχνει εμένα.
Καλύτερα να μείνουν οι μεγαλύτεροι.
Οι δυο σας μείνετε εδώ.
Εμείς θα πάμε σπίτι
να πάρουμε κάποια πράγματα που ίσως της χρειαστούν.
Θα φύγεις κι εσύ;
Έχω επέμβαση στις εννιά.
Σωστά, έχεις δουλειά. Πήγαινε.
Μην ανησυχείς. Θα σου τηλεφωνήσουμε αν γίνει κάτι.
Εντάξει.
Να την προσέχετε, παρακαλώ.
Άντε. Πήγαινε στη δουλειά.
Εντάξει.
Κι εσύ.
Έφερα μερικές πετσέτες.
Ευχαριστώ.
Ξέρεις τι;
Υπήρξα ο χειρότερος αδερφός.
Θα ένιωθε πιο πιεσμένη, αφού εγώ ήμουν άχρηστος.
Δούλευε πιο σκληρά για να είναι καλό παιδί και για τους δυο.
Αλλά εγώ μόνο της ζητούσα λεφτά. Δεν την άκουγα ποτέ.
Θα ήμουν πέντε.
ΑΣΚΗΣΕΙΣ ΓΙΑ ΑΡΙΣΤΕΙΟ
Η πρώτη λέξη που έμαθα στο σχολείο ήταν "γλυκοπατάτες".
Αλλά τελικά
η ερώτηση έλεγε
"Ποιος έφτιαξε το αλφάβητό μας;"
Ο μπαμπάς τη μάλωσε πολύ.
Έκλαιγε κι έλεγε ότι δεν το 'χε γράψει αυτή.
Εκείνος νόμιζε ότι δεν ήξερα γραφή
και τη μάλωσε κι άλλο για το ψέμα.
Φοβόμουν πολύ να πω την αλήθεια.
Χθες που σκέφτηκα πού την έχω αδικήσει,
θυμήθηκα εκείνη τη μέρα.
Φοβάμαι μη φύγει πριν προλάβω να της ζητήσω συγγνώμη.
Άκου, δεν θα πάει πουθενά.
Τζονγκ-γου.
Ξέρεις τι; Θα δουλέψω σκληρά μόλις γίνει καλά.
Δεν είμαι θρήσκος, μα προσευχήθηκα.
Θα γίνω δουλευταράς, φιλάνθρωπος κι ενάρετος,
αρκεί να τα καταφέρει.
Ωραία.
Θα γίνει καλά, μην ανησυχείς.
Καλύτερα να κοιμηθείς λίγο.
Πάρε ταξί μετά.
Δεν τα θέλω.
Περίεργο να λες εσύ όχι σε 50.000.
Πάρ' τα.
Πάρε ένα ταξί και φάε κάτι καλό.
Α, ναι.
Αγόρασε και χυλό βρόμης για τη μητέρα και τον θείο σου.
Να μου το πεις μόλις ξυπνήσει.
Χα-νουλ, η μαμά σου είναι εδώ.
Ο θείος Τε-σον κι ο Μπα-ντα είναι εδώ.
Χα-νουλ.
Άνοιξε τα μάτια σου.
Χα-νουλ.
Το καημένο το μωράκι μου!
Όχι, δεν πειράζει. Καλά είμαι.
Χα-νουλ.
Υποσχέσου μου ότι θα ξυπνήσεις.
-Γεια, Τζονγκ-γου. -Γεια σου.
Θα γίνει καλά;
Φυσικά.
Η επέμβαση πήγε καλά. Θέλει υπομονή και να περιμένουμε.
Εντάξει.
Χα-νουλ, είναι εδώ ο Τζονγκ-γου.
Δεν ήταν μια απλή διάσειση;
Γιατί δεν ξυπνάει;
Η αξονική δεν έδειξε αιμάτωμα εγκεφάλου.
Η εγκεφαλική αιμορραγία επέρχεται αργότερα σε κάποιες περιπτώσεις.
Θα την παρακολουθούν και θα κάνουν κι άλλη αξονική.
Ας κάνουμε υπομονή.
Η πληγή έκλεισε καλά. Η ουλή ίσα που φαίνεται.
Να μην ανησυχείτε.
-Θα περάσατε δύσκολα. -Καθόλου.
Εσύ έκανες όλη τη δουλειά.
Να πάμε για φαγητό με τη Χα-νουλ.
Να σας κεράσω κάτι πιο νόστιμο από τοκμπόκι.
Παρεμπιπτόντως, έμαθα ότι δεν είναι εδώ σήμερα.
Είναι άρρωστη;
Βασικά…
Δεν ξέρω.
Έλα τώρα. Θα ξέρεις ως φίλος της.
Είδα πώς δουλεύετε μαζί.
Δεν μου φάνηκε ότι απεχθάνεστε ο ένας τον άλλον πια.
Ελπίζω να τα πηγαίνετε καλά.
Ξέρεις τι βρήκα χτες;
Ορίστε. Δες.
Ήταν τη μέρα που λιποθυμήσατε και πήγατε στο ιατρείο.
Το βρήκα στον διάδρομο.
Θεέ μου.
Τι είναι αυτό;
Μάλλον το έγραψε για εσένα,
μα δεν σ' το έδωσε ποτέ.
Πρέπει να δίστασε να σου το δώσει και το κράτησε.
Κι εγώ το κράτησα από τότε.
Τζονγκ-γου, ας μην εξαντλούμαστε.
Θα κάνω κουράγιο.
Το ίδιο να κάνεις κι εσύ.
Όλα θα πάνε καλά. Χα-νουλ.
Όσο το σκέφτομαι,
πάντα ήμασταν μαζί εκείνη τη δύσκολη περίοδο.
Να πάρει!
Τρέχαμε μαζί.
Στάσου…
Κύριε, η Χα-νουλ λιποθύμησε!
Και ο Τζονγκ-γου!
Πονούσαμε μαζί.
Ακόμα κι όταν θέλαμε παρηγοριά…
-Έλεος. -…ήμασταν μαζί.
Το μήνυμά σου από το παρελθόν…
φαινόταν ότι προσπαθούσε να με παρηγορήσει ακόμα.
Δεν μπορούσα να πάψω να κλαίω.
ΟΝΟΜΑ ΑΣΘΕΝΟΥΣ ΝΑΜ ΧΑ-ΝΟΥΛ
Δεν ξέρω ακριβώς
τι σημαίνει να αγαπάς κάποιον.
Ωστόσο…
ήξερα σίγουρα ότι αυτό ήταν αγάπη.
Με εκείνη, ήταν κάτι παραπάνω από φιλία ή έρωτας.
Ήταν αγάπη.
Συγγνώμη.
Θα ανησύχησες πολύ.
Σ' αγαπώ, Χα-νουλ.
ΠΑΝΕΠΙΣΤΗΜΙΑΚΟ ΝΟΣΟΚΟΜΕΙΟ ΝΤΕΧΑΝ
Θεέ μου, πέρασες τόσο πολλά.
Ευχαριστώ που ξύπνησες.
Μα με πονάει που έχασες
το ένα τέταρτο των πνευμόνων σου.
Καλά είμαι. Δεν είναι τόσο σοβαρό.
Δεν θα επηρεάσει τη ζωή μου.
Ναι; Δηλαδή, πάλι θα πίνεις και θα τρέχεις;
Ναι, δεν θα 'χω θέμα.
Έμαθα ότι ξενυχτήσατε. Θα 'στε κουρασμένοι. Πηγαίνετε να ξεκουραστείτε.
Δεν θα πάμε πουθενά. Πρέπει να σε φροντίσουμε.
Ένα άτομο αρκεί.
Θα νιώθω άβολα αν είστε όλοι εδώ.
Τότε, θα μείνω εγώ. Πηγαίνετε εσείς.
Ξέχνα το. Έχω μεγαλύτερες αντοχές από εσένα.
Εσύ είσαι 50άρα κι εσύ 40άρης.
Εγώ αντέχω πιο πολύ.
-Πάμε πέτρα-ψαλίδι-χαρτί. -Όχι! Ας μην παιδιαρίζουμε.
Πάμε!
Τζονγκ-γου, κι εσύ;
Ένιωσα αμήχανα να μη συμμετέχω.
Πέτρα-ψαλίδι-χαρτί.
Καλέ, νίκησα. Ωχ, όχι.
Έκανες ζαβολιά!
Όχι. Δεν κάνω τέτοια φτηνά κόλπα.
Μα αφού το συζητάμε, αντέχω πιο πολύ από εσένα, νομίζω.
Είσαι νέος, μα αγύμναστος. Εγώ τρέχω το πρωί, κάνω ιππασία
και καταδύσεις. Τα πάντα.
Άλλο οι καταδύσεις, άλλο η φροντίδα.
Ξέρω ακριβώς τι να κάνω σε περίπτωση ανάγκης.
Για την ακρίβεια, εδώ εκπαιδεύτηκα.
Παίζω στο γήπεδό μου.
Αφήστε με να τη φροντίσω εγώ όσο ξεκουράζεστε. Ναι;
Χρειάζεστε ξεκούραση αν θέλετε να με αλλάξετε το πρωί.
Και πρέπει να φάτε καλά για να έχετε αντοχές.
Μην ανησυχείτε. Θα τη φροντίσω καλά.
Κοιτάξτε να ξεκουραστείτε. Στο καλό.
Απογοητεύτηκες που έκανα ζαβολιά;
Ήταν ο μόνος τρόπος να μείνω πλάι σου.
Να κοιμηθείς κι άλλο. Θα 'σαι εξαντλημένη.
Όχι, αρκετά κοιμήθηκα. Θέλω να μείνω ξύπνια.
Τότε, πάμε να πάρουμε λίγο αέρα; Έχει έναν κήπο όπου πήγαινα παλιά.
Εντάξει.
Τι συνέβη; Ήμουν στον θάλαμο μέχρι προ ολίγου.
Το ξέρω.
Θα γινόταν φοβερός πωλητής.
Λες και με μάγεψε.
Δεν είναι γελοίος;
Φερόταν ώριμα όσο η Χα-νουλ ήταν αναίσθητη.
Μα τώρα που ξύπνησε, φέρεται παιδιάστικα.
Πώς μπόρεσε να κάνει ζαβολιά;
Θα ήθελε πολύ να μείνει στο πλευρό της.
Φανταστείτε πόσο θα ανησυχούσε.
Έπρεπε να φροντίζει εμάς και να μαθαίνει τι συνέβαινε.
Χίλια κομμάτια έγινε.
Σωστά. Και θα ξέρει καλύτερα, αφού είναι γιατρός.
Καλύτερα να μείνει αυτός. Πάμε σπίτι.
Ιδού!
Ζεματάει.
Ζεστό δεν είναι;
Ζήτησα χάρη από την προϊσταμένη
και το πήρε από τον διευθυντή.
Δεν τα δίνουν αν το ζητήσεις;
Έλεος.
Μου έδωσε το πιο ζεστό.
Το έκανε για χάρη μου.
Χωρίς εμένα, θα είχες ένα χλιαρό…
Όχι, κρύο σεντόνι.
Και το αμαξίδιο. Μου φάνηκε νέο μοντέλο, γι' αυτό το πήρα.
Μάλλον τα άλλαξαν. Είναι καινούργιο.
-Αλήθεια; -Ναι.
Οι δικοί μου θα σοκαρίστηκαν. Ευχαριστώ που τους παρηγόρησες.
Είμαι απλώς ευγνώμων που τα κατάφερες στην επέμβαση.
Α, ναι.
Ήρθε χτες ο αστυνόμος που ερευνά το τροχαίο.
Υποπτεύεται ακούσια επιτάχυνση.
Κι ο άλλος επιβάτης…
αναρρώνει στη ΜΕΘ.
Θα ξανάρθει για περαιτέρω εξηγήσεις.
Μάλιστα.
Ξέρω ότι έχεις πολλές απορίες.
Αλλά μπορώ να σου εξηγήσω αφού ξεθολώσει το μυαλό μου;
-Δεν είμαι έτοιμη ακόμα. -Ναι.
Τώρα πρέπει να προέχει η ανάρρωσή σου.
Σκέφτηκα κάτι χτες.
Δεν ήξερα ποτέ
τι πραγματικά θα πει αγάπη.
Μα φαντάστηκα
ότι ίσως να 'ναι κάτι παρόμοιο με την προσευχή.
Πάντα προσεύχομαι να 'σαι ευτυχισμένη
και επιτυχημένη.
Χτες το βράδυ,
προσευχόμουν απεγνωσμένα να συνέλθεις.
Και…
σ' αγαπώ με την καρδιά μου, Χα-νουλ.
Χα-νουλ!
Εντάξει είναι αυτά τα υποπόδια;
Είσαι καλά;
Τι είναι όλα αυτά;
Γεια. Πώς από εδώ, Ντε-γιονγκ;
Πάουερ Ρέιντζερς είμαστε κι όλο μαζευόμαστε;
Ασφαλώς και θα ερχόμουν.
Συνάδελφός μας είναι.
Χα-νουλ, πώς αισθάνεσαι;
Καλά είμαι.
Συγγνώμη που πήρα άδεια έτσι ξαφνικά.
Αλίμονο, μην το λες αυτό.
Ανησύχησα πολύ όταν έμαθα τι έγινε.
-Πήγα να βάλω τα κλάματα. -Έλεος.
Όμως όχι τόσο όσο ο Τζονγκ-γου που σ' αγαπάει με την καρδιά του.
Το άκουσες;
Ναι, το άκουσα.
Προσευχόσουν να 'ναι ευτυχισμένη
και να συνέλθει σύντομα.
Εντάξει, αρκετά.
-Η αγάπη είναι σαν προσευχή. -Κόφ' το.
Μελετάς λογοτεχνία τώρα; Έχεις γίνει ποιητής.
-Έλα μαζί μου. -Εγώ;
-Ναι. -Γιατί;
Μπορείς να φύγεις τώρα.
Κιόλας; Μόλις ήρθα.
Και πολύ έκατσες. Πάρα πολύ.
Όπα!
Έλα εδώ.
-Θέλω να μείνω. -Άρχισαν πάλι.
-Κακώς αλλάζουν ξαφνικά οι άνθρωποι. -Έλεος.
-Θα πρέπει να ταράχτηκες πολύ. Συγγνώμη. -Ναι, ανησύχησα για σένα.
Θα μιλάνε ακόμα.
Μάλλον.
Θα τα λένε. Να πω στη Χονγκ-ραν να μη βιαστεί;
Μα τι λες; Πρέπει να φύγετε σύντομα.
Γιατί; Θες να μείνετε μόνοι;
Όχι, χρειάζεται ξεκούραση.
Μπράβο σου που τη φροντίζεις.
Παρεμπιπτόντως, μόνη της ήταν στ' αμάξι;
Νομίζω ότι ήταν με κάποιον, μα δεν ξέρω λεπτομέρειες.
Γιατί όχι; Δεν της μίλησες;
Πρέπει να αναρρώσει πρώτα.
Μετά θα μιλήσουμε.
Ειλικρινά, είχα πάρα πολλές απορίες.
ΜΙΝ ΚΙΟΥΝΓΚ-ΜΙΝ
ΕΠΕΜΒΑΣΗ ΚΑΡΔΙΑΣ ΑΡΡΕΝ - ΣΤΟ ΧΕΙΡΟΥΡΓΕΙΟ
ΝΑΜ ΧΑ-ΝΟΥΛ
Γιατί ήταν μαζί του;
Βρισκόταν σε κίνδυνο;
Ανησυχούσα.
Πάνω απ' όλα, με πλήγωνε η σκέψη του τρόμου που πρέπει να βίωσε.
Ας βιαστούμε. Η Χα-νουλ θα περιμένει.
Κι ο Τζονγκ-γου θα είναι πτώμα.
Θεέ μου.
Γιατί αναστενάζεις; Η επέμβαση πήγε καλά. Όλα καλά.
Απλώς σκέφτομαι ότι πέρασε πολλά φέτος.
Ανησυχώ με όλα αυτά. Αυτό είναι όλο.
Μα είχε και τα τυχερά της.
Τον Τζονγκ-γου.
Τον βλέπω με άλλο μάτι πλέον.
Φάνηκε αξιόπιστος φροντίζοντάς μας όλους.
Πίστευα ότι θα της θύμωνε.
Γιατί;
Ήταν με έναν άλλον στο τροχαίο.
"Έναν άλλον";
Μην το λες έτσι.
Ήταν συμφοιτητής της.
Ακριβώς. Συμφοιτητής. Άντρας φίλος.
Το μισούν οι άντρες.
Άσε που συνέβη νύχτα. Περίμενες να χαρεί;
Λες να έμεινε για να της τα ψάλλει;
Μη λες ανοησίες. Ακόμα αναρρώνει.
Είναι χωρίς χολή και με λειψά πνευμόνια.
Ποιος ξέρει;
Αυτό δεν θα περάσει έτσι. Θα την προστατέψω.
Πάλι χώνεις τη μύτη σου παντού.
Έλεος.
Καίει. Πρόσεχε.
Τι κάνεις; Έλα τώρα.
Σου είπα να μην κουράζεσαι.
Άσε σ' εμένα τα επικίνδυνα.
Ομολογώ ότι καταπονήθηκα λίγο.
Είδες;
Είσαι σαν αγαπησιάρικο κουταβάκι.
Κι εσύ ένα άτακτο σκιουράκι.
Τι λες τώρα;
Είσαι χαζούλης!
Είσαι μια γλύκα.
-Γεια σας, κυρία Κονγκ. -Γεια σας.
Βρε, μες στα μέλια είστε εσείς.
Όλα καλά χθες βράδυ;
Ναι, την εξέτασαν το πρωί.
Είπαν ότι αναρρώνει καλά.
Θα κάνει ακτινογραφία αργότερα σήμερα.
Ωραία.
Άσε το άτακτο σκιουράκι σε μας και πήγαινε στη δουλειά.
Μάλιστα.
Αντίο, τότε.
Γεια.
Πόπο, τι ζέστη!
Α, ναι. Έχω και το φαγητό του Τζονγκ-γου.
Τζονγκ-γου!
Χα-νουλ.
Συγγνώμη για όλα.
Που σου έκλεβα λεφτά και δεν έψαχνα για δουλειά.
Και για τότε με τη γλυκοπατάτα.
"Τότε με τη γλυκοπατάτα";
Τζονγκ-γου!
Ορίστε. Πάρε αυτό. Σου έβαλα λίγο ρύζι και μερικά συνοδευτικά.
-Φά' τα το μεσημέρι. -Ευχαριστώ.
Δεν ήταν ανάγκη.
Φυσικά και ήταν. Βοήθησες πάρα πολύ.
Όσο για εκείνον που ήταν χτες στο αυτοκίνητο με τη Χα-νουλ,
ήταν μόνο συμφοιτητής της, γι' αυτό, μην ανησυχείς.
-Τον ξέρω κι εγώ. -Αλήθεια;
Ευτυχώς. Ανησύχησα μην το παρεξηγήσεις.
Πώς είναι αυτός, αλήθεια;
Δεν ξέρω.
Έμαθα ότι μπήκε στη ΜΕΘ μετά το χειρουργείο.
Μα αυτό μόνο.
Ο οργανισμός εξασθενεί. Αιμοσφαιρίνη κι αιμοπετάλια μειώνονται.
Ήπαρ και νεφρά υπολειτουργούν κι αυτά.
Έχει πολυοργανική ανεπάρκεια
λόγω αιμορραγίας πριν και κατά την επέμβαση.
Φοβάμαι ότι θα εμφανίσει ΔΕΠ.
Δεν ξέρω αν θα συνέλθει.
Άκουσα ότι έχουν ωραίους υπαλλήλους.
Με τη συννεφιά, λαχτάρησα ζεστή σούπα.
Πάμε για καλγκούκσου;
Ναι. Καλή ιδέα τα ζυμαρικά.
Δεν είπα ζυμαρικά, αλλά καλγκούκσου.
Εντάξει. Πάμε για ζυμαρικά.
Είπα καλγκούκσου, όχι ζυμαρικά.
Τζονγκ-γου, θες ζυμαρικά…
Καλγκούκσου για μεσημέρι;
Έχω μαζί μου φαγητό. Και πρέπει να πάω κάπου.
Κατάλαβα.
Θα επισκεφτείτε τη δρα Ναμ;
Πάμε όλοι μαζί;
Φυσικά και όχι.
-Χρειάζεται ξεκούραση. Να μην πάτε. -Σωστά.
Να της πείτε ότι τη σκεφτόμαστε συνέχεια.
Θα αναβάλλουμε τις επεμβάσεις σας,
εσείς απλώς φροντίστε την κοπέλα σας.
Ευχαριστώ…
Πώς το ξέρεις;
Τι; Όλες το ξέρατε;
Δεν το είπα εγώ. Ποτέ δεν σας το είπα!
Ομολογήστε. Πώς το ξέρατε;
Πώς να μην το ξέρουμε; Όλο άφηνε υπονοούμενα.
Εγώ το κατάλαβα βλέποντάς τους να πηγαίνουν συνέχεια στη σκάλα.
Εγώ το κατάλαβα τότε που φάγαμε εκείνη την ομελέτα.
Την είδα που σας κατσάδιαζε επειδή της είπατε ότι χρειάζεται φίλερ.
Ιδίοις όμμασι.
Μου έλεγες να το κρατήσω κρυφό
κι εσύ το διατυμπάνιζες.
Αίσχος!
Στο εξής, θα πληρώνεις το ρεύμα.
Γιατί όλο θες να σου πληρώνω τους λογαριασμούς; Έχεις δυσκολίες;
Είναι της μόδας αυτό το αστείο.
Έλεος.
Δρ Μπιν.
Λέμε "Θα το πληρώσεις" μεταφορικά.
Καλά το θυμήθηκε.
Σε λυπάμαι.
-Πάμε για πίτσα; -Μέσα και για πίτσα και για ζυμαρικά.
-Ζυμαρικά. -Πίτσα.
Ζυμαρικά.
-Ζυμαρικά; -Ζυμαρικά.
Ομολογώ ότι ταράχτηκα που σε είδα έτσι ξαφνικά.
Αλλά σ' ευχαριστώ που ήρθες.
Σε πήρα πολλές φορές, μα δεν απάντησες.
Ένιωσα αμήχανα.
Βρήκες το κουράγιο να μιλήσεις και δεν μπόρεσα ούτε να σ' ευχαριστήσω…
Είσαι πράγματι ευγνώμων;
Έβαλα τόσες κάμερες στην κλινική σου.
Εντάξει…
Είχες τους λόγους σου.
Θα 'μαι ειλικρινής.
Αν και είπα στην αστυνομία ότι έβαλα έξι κάμερες, έβαλα επτά.
Εγώ έχω την τελευταία.
Ξέρεις τι κατέγραψε;
Περίμενε.
Γιατί μου το λες τώρα;
Έπρεπε να πας στην αστυνομία, όχι να έρθεις σ' εμένα.
Πού είναι;
Ακριβώς.
Αυτή είναι φυσιολογική αντίδραση.
Είπα το ίδιο πράγμα στον Κιουνγκ-Μιν
για να τον ψαρέψω.
Να τον ψαρέψεις;
Δηλαδή, ψέματα είπες;
Ναι.
Το όλο συμβάν ήταν πολύ παράξενο. Ήθελα να το διαλευκάνω πλήρως.
Μα ο Κιουνγκ-μιν αντέδρασε αλλιώς.
Είπε πως δεν έφταιγε εκείνος, χωρίς να ξέρει τι έχω.
Αυτό δεν σημαίνει
ότι κάποιος φταίει;
Πιστεύω ότι ξέρει κάτι για το ιατρικό σφάλμα.
ΤΜΗΜΑ ΓΚΑΝΓΚΝΑΜ ΑΣΤΥΝΟΜΟΣ ΚΙΜ
Μάλιστα.
-Αυτός που με παρακολουθούσε ήταν… -Ναι.
Φοράει τα ίδια ρούχα που περιέγραψε ο κύριος Ναμ Μπα-ντα στην κατάθεσή του.
Για να σχεδιάσει τον φόνο στην κλινική σας,
είχε πολλά να ελέγξει.
Γνώση της αίθουσας του χειρουργείου και της θέσης των καμερών.
Αλλά βάσει του υλικού από τις κάμερες,
όσοι επισκέφτηκαν την κλινική σας ήταν μόνο υπάλληλοι ή ασθενείς.
Εκτός από τον Μιν Κιουνγκ-μιν.
Αλλά σας είχε συνοδεύσει όταν με επισκεφτήκατε παλιά.
Οι δυο σας φαινόσασταν να έχετε πολύ στενή σχέση,
γι' αυτό δεν τον υποπτεύτηκα.
Μα ίσως αυτός ακριβώς να ήταν ο λόγος που ήρθε μαζί σας.
Έτσι, ψάξαμε πάλι στο υλικό
και βρήκαμε αυτό.
Έγινε μια μέρα πριν από το συμβάν.
Έδρασε ξεδιάντροπα ξέροντας ότι δεν είχε κάμερες εκεί.
Μα τον κατέγραψε η κάμερα του Κανγκ.
Δυστυχώς, μας ξέφυγε αρχικά.
Η κα Ναμ έπαιξε καθοριστικό ρόλο.
Η Χα-νουλ;
Ο κύριος Ναμ κατέθεσε πριν από δύο μέρες κι εκείνη ήταν μαζί του.
Αυτή μας υπέδειξε ότι ήταν ο Κιουνγκ-μιν που σας είχε ακολουθήσει.
Ήξερε ότι η Χεσούνγκ ενίσχυε τις μετοχές της
με μια ψευδοδιατριβή.
Πίστευε ότι εμπλεκόταν και συμμορία του Μακάο.
Είδε και το υλικό από τις κάμερες. Γι' αυτό πήγε να τον βρει.
Ανακτήσαμε υλικό από την κάμερα του παρμπρίζ που καταστράφηκε.
Αυτή ήταν η συζήτησή τους πριν από το ατύχημα.
Γιατί ο αντιπρόεδρος της Χεσούνγκ πήγε στην ακρόαση;
Η Χεσούνγκ είχε κάποια ανάμιξη στο ιατρικό σφάλμα, σωστά;
Είχες σχέση
με το ιατρικό σφάλμα του Τζονγκ-γου;
Δεν…
Τι κακό έκανε ο Τζονγκ-γου;
Γεια σου.
Συνάντησες τον Κιουνγκ-μιν για μένα;
Τζονγκ-γου.
Αλήθεια είναι;
Εγώ φταίω που τραυματίστηκες;
Πώς το έμαθες;
Γιατί πήγες μόνη σου ενώ ήξερες πόσο επικίνδυνος ήταν;
Έπρεπε να μου το πεις. Γιατί έπρεπε να πάθεις κακό;
Κινδύνεψες να πεθάνεις.
Όταν σ' έστειλα στο χειρουργείο
χωρίς να δω το πρόσωπό σου, πώς λες να ένιωσα;
Φοβήθηκα γιατί ήξερα τι επέμβαση ήταν.
Σε έβλεπα ξαπλωμένη στο κρύο τραπέζι.
Αυτό το έκανε πιο οδυνηρό, με τρέλαινε!
Κι όλα έγιναν εξαιτίας μου;
Γιατί να μπεις σε κίνδυνο;
Ακούσια επιτάχυνση είναι μάλλον η αιτία του τροχαίου
στο Γιόκσαμ-ντονγκ την προηγούμενη Τετάρτη.
Η αστυνομία ερευνά την αιτία
βάσει μαρτυριών και της κάμερας στο αμάξι.
Σύμφωνα με αναφορές, ο οδηγός δεν έχει ανακτήσει τις αισθήσεις του.
Με συγχωρείτε.
Ο κύριος Γιο Τζονγκ-γου είναι εδώ;
Λείπει αυτήν τη στιγμή. Ποιος είστε;
Παρήγγειλε αυτά τα λουλούδια νωρίτερα σήμερα.
Είπε να του τηλεφωνήσω όταν έρθω, μα δεν απαντάει.
Θα μπορούσα να τα αφήσω εδώ;
Φυσικά.
Καλή σας μέρα.
Χα-νουλ, θα κάνω κουράγιο.
Το ίδιο να κάνεις κι εσύ.
Όλα θα πάνε καλά για μας.
Εδώ είσαι.
Συγγνώμη που μπήκα σε κίνδυνο.
Μα εκείνη τη στιγμή
δεν μπορούσα να σκεφτώ λογικά.
Ήλπιζα ολόψυχα να 'χα κάνει λάθος.
Ήθελα να τον δω και να το αρνηθεί.
Δεν περίμενα
να καταλήξουμε έτσι.
Μα και να γύριζε ο χρόνος πίσω,
πάλι δεν θα σ' το έλεγα.
Τώρα αρχίζεις να γίνεσαι καλύτερα.
Επιτέλους μπορείς να χειρουργήσεις.
Να γυρίσεις στη ρουτίνα σου.
Δεν θα μπορούσα να σε ξαναπληγώσω.
Πώς θα μπορούσα να σου το πω;
Τζονγκ-γου.
Πριν συναντηθούμε…
όταν σωριάστηκα και πήγα να πεθάνω
ξέρεις τι σκέφτηκα;
"Ναι, ας πεθάνω".
Σκέφτηκα πως θα ήταν η καλύτερη επιλογή.
Αλλά αυτήν τη φορά, σκεφτόμουν μόνο ένα πράγμα.
Εσένα.
Κινδύνευα να πεθάνω επιτόπου, μα σκεφτόμουν μόνο εσένα.
Ήθελα να σου πω ότι σ' αγαπώ.
Αυτό είναι αγάπη για μένα.
Ήθελα να καθυστερήσω
να σου το πω όσο περισσότερο μπορούσα.
Για όσο περισσότερο γινόταν…
ήθελα να μην πονάς.
Με συγχωρείς.
Πας σπίτι τώρα;
-Δεν έχεις ομπρέλα; -Όχι, έχω.
Τότε, γιατί είσαι ακόμα εδώ;
Χάζευα απλώς τη βροχή.
Είναι ο τέλειος καιρός για καλγκούκσου με θαλασσινά και σότζου.
Ναι. Καλγκούκσου και βροχερές μέρες δεν πάνε πακέτο;
Αυτό είπα, μα οι συναδέλφισσες προτιμούν ζυμαρικά με τέτοιο καιρό.
Έτσι, φάγαμε ζυμαρικά.
Κατάλαβα.
Πάμε για καλγκούκσου και σότζου, όπως είπες.
Ποτέ δεν είπα να πάμε. Μια σκέψη έκανα.
Τότε, κάνε τη σκέψη πράξη.
Εντάξει.
Πάμε.
Ξέρω ένα καλό μέρος.
Νιώθω λίγο άσχημα για τη Χα-νουλ.
Κινδύνεψε να πεθάνει χθες βράδυ,
αλλά εγώ κάθομαι εδώ και πίνω.
Μου ζήτησε να ερευνήσω τον Κιουνγκ-μιν
και μετά έπαθε το ατύχημα. Δεν ξέρω τι συμβαίνει.
Δεν σου είπα να μιλήσουμε για μας την επόμενη φορά;
Υπάρχει κάτι που θα 'θελες να συζητήσουμε;
Πήρα διαζύγιο επειδή με απάτησε.
Με συγχωρείς.
Γνωριστήκαμε στο κολέγιο.
Υπέφερα ως ειδικευόμενη και χρειαζόμουν κάποιον να στηριχτώ.
Έτσι, του ζήτησα να με παντρευτεί κι εκείνος δέχτηκε.
Πήραμε την ευλογία των γονιών μας
και πήγε μόνος του να εκδώσει άδεια γάμου.
Μου έκανε πρόταση ενώ φορούσα τη στολή εργασίας.
Έτσι παντρευτήκαμε.
Πολύ ρομαντικό.
Στην αρχή, ναι.
Αργότερα, κατέρρευσαν όλα.
Γύριζε σπίτι αργά αφού επέκτεινε την επιχείρησή του.
Μετά άρχισε να λείπει τις νύχτες.
-Και μετά με απάτησε με υπάλληλό του. -Τι;
-Μα ήμουν έγκυος τότε. -Το κάθαρμα!
Έκανες το σωστό. Χαίρομαι που τον χώρισες!
Τι ένταση! Ενσωματωμένο μικρόφωνο έχεις;
Συγγνώμη.
Απλώς εκνευρίστηκα.
Έχεις αναφέρει το διαζύγιό σου.
Σκέφτηκα ότι ήταν άδικο να μη μοιραστώ κι εγώ την ιστορία μου.
Βρέχει σήμερα
και μελαγχολώ, οπότε…
Γιατί δεν έχεις κέφια;
Έτσι, χωρίς λόγο.
Νιώθω ότι η ζωή είναι δύσκολη.
Πάλι λέω για τη Χα-νουλ, αλλά δες τι έγινε.
Νόμιζα ότι τα πήγαινε καλά στη δουλειά,
αλλά παραιτήθηκε.
Και πάνω που άρχισε να στέκεται πάλι στα πόδια της,
συνέβη κι άλλο κακό.
Θα σηκώσει πάλι κεφάλι.
Να, έτσι.
Τέλος πάντων, γι' αυτό οι ακεφιές.
Αφού τελειώσαν τα ποτά, ας φύγουμε.
Κυρία, να πληρώσουμε.
Εντάξει.
-Ορίστε η κάρτα μου. -Ωραία.
-Κερνάω εγώ την άλλη φορά. -Τέλεια.
-Τι; Πού πήγε; -Τι τρέχει;
Αυτή έχει ίδιο χρώμα, αλλά δεν είναι η δική μου.
Αχ, μάλλον ο πελάτης που έφυγε πήρε τη δική σας.
Θα τηλεφωνήσω να την επιστρέψουν. Θα πάρετε αυτή για σήμερα;
Δεν πειράζει. Θα μοιραστούμε τη δική μου.
-Συμφωνείς; -Εντάξει.
Άρχισε να βρέχει ακόμα πιο δυνατά εκείνη τη νύχτα.
Εκείνη η βροχή
σήμανε μια νέα αρχή για κάποιους.
ΟΙ ΚΑΛΥΤΕΡΕΣ ΤΡΟΦΕΣ ΓΙΑ ΑΝΑΡΡΩΣΗ ΑΠΟ ΤΡΟΧΑΙΟ
Κάποιοι άλλοι
ήλπιζαν η βροχή να παρασύρει μαζί της τον πόνο τους.
Έλεος, έπρεπε να το θες τώρα που ξεμείναμε από υλικά.
Γιατί ψώνισες για μιλμιόν μες στη βροχή;
Θα σου μάθω αύριο.
Όχι, σήμερα πρέπει.
Είπα ότι θα δούλευα σκληρά αν ξυπνούσε η Χα-νουλ.
Εγώ πού κολλάω σ' αυτό;
Έλα τώρα, θείε Τε-σον.
Από πού ξεκινάω;
Ετοίμασε τα υλικά.
Και κάποιοι άλλοι
κράτησαν την υπόσχεσή τους παρά τη βροχή.
Όσο για εμάς,
ελπίζαμε ολόψυχα ότι η βροχή θα τελείωνε αυτό το μαρτύριο.
Όπως στο τέλος η βροχή θα σταματούσε,
θέλαμε να σταματήσουμε να πιστεύουμε πως η θλίψη θα διαρκούσε για πάντα.
Τζονγκ-γου.
Άκουσες το ηχητικό από το αμάξι.
Ναι.
Το πιο σημαντικό ειπώθηκε μετά.
Είχα ακόμα τις αισθήσεις μου όταν ήρθε η βοήθεια.
Τότε τον άκουσα.
Μάλλον σκέφτηκε ότι δεν μπορούσε
να το κρατήσει άλλο κρυφό.
Χα-νουλ.
Έκανες μπάνιο από τώρα;
Νύσταξα και σκέφτηκα ότι ένα ντους θα με ξυπνούσε.
Συγγνώμη. Θα ζορίζεσαι που ξαγρυπνάς εξαιτίας μου.
Δεν πειράζει. Έχουμε τρεις βδομάδες.
Έχεις δίκιο.
Άλλες τρεις εβδομάδες και θα ξεφύγεις.
Δεν είναι πνιγηρό να ζεις εδώ;
Λιγάκι.
Αστειεύομαι. Μ' αρέσει το σπίτι σου.
Βγάζω πολλά λεφτά χάρη σ' εσένα.
Αλήθεια;
Τότε, ξανακερνάς ραμιόν και κιμπάπ μετά τις εισαγωγικές;
Μόνο ραμιόν; Θα σου αγοράσω και μερικά ρούχα.
Ένα κοστούμι για την αποφοίτησή σου.
Εννοείς αυτά τα μαύρα; Οι άντρες πρέπει να φοράνε μαύρα.
Άρα, κάτι ξέρεις.
Θα σου πάρω ένα τέτοιο, γι' αυτό διάβαζε. Θα σε ελέγξω.
-Πάμε! -Πάμε!
-Πάμε. -Εντάξει.
Πού είχα μείνει;
Χαίρετε.
Είναι φάρμακο για τη δυσπεψία.
Καληνύχτα σας.
ΠΑΤΕΡΑΣ
Κυρία.
Ζητώ συγγνώμη γι' αυτό.
Μα πήραν από το μπαρ. Ο πατέρας μου ήταν πολύ μεθυσμένος.
Μόνο εγώ μπορώ να πάω να τον πάρω. Μου δίνετε δύο ώρες ώστε…
Πλησιάζουν οι εισαγωγικές.
Ναι, το γνωρίζω.
Βασικά, ο πατέρας μου μου ζητούσε να φάμε μαζί.
Δεν το συνηθίζει.
-Ανησυχώ μήπως έχει συμβεί… -Οι εισαγωγικές είναι σε τρεις εβδομάδες.
Δεν το καταλαβαίνεις;
Ναι, κυρία.
Όπως είπε, ο Τζονγκ-γου δεν του είχε κάνει απολύτως τίποτα.
Ωστόσο…
Ο ιδιοκτήτης του μπαρ είπε
ότι ο πατέρας σας είχε ξαπλώσει κάτω και ήθελε να κοιμηθεί.
Θα νόμισε ότι ήταν στο σπίτι του και πήρε υπνωτικά.
Αλλά λόγω της μέθης του,
πήρε οχτώ χάπια μαζί.
Οδήγησε μεθυσμένος έχοντας πάρει υπερβολικά Ambien.
Τράκαρε το φορτηγάκι του σε ένα προστατευτικό κιγκλίδωμα
και σκοτώθηκε ακαριαία.
Με συγχωρείτε που σας ρωτάω.
Έμαθα ότι σας ζήτησε πολλές φορές να πάτε να τον πάρετε.
Γιατί δεν μπορέσατε;
Ανόητα, η πικρία του
ήταν φρικτή κι ανελέητη σαν τα γεγονότα.
Τι; Έχει κι άλλο ποτό.
Γεια μας.
Ήθελε η οικογένεια του Τζονγκ-γου να υποφέρει όπως η δική του.
Μα ήθελε μόνο να δικαιολογηθεί.
Τζονγκ-γου…
Είπε ότι είχε διχαστεί μεταξύ αγάπης και μίσους.
Κι αυτό δικαιολογία ήταν.
ΚΛΙΝΙΚΗ ΠΛΑΣΤΙΚΗΣ ΧΕΙΡΟΥΡΓΙΚΗΣ ΛΟΓΚΙΝ
Λυπόταν τον εαυτό του λόγω της καλοσύνης του Τζονγκ-γου.
Μα δεν ήταν παρά οικτρή αυτολύπηση.
Αδύνατον.
Δεν γνωρίζω τίποτα.
Ο ίδιος επέλεξε μόνος του
να πράξει το αδιανόητο.
Γι' αυτό ελπίζω
να μην τον συγχωρέσει ο Τζονγκ-γου.
ΜΟΝΑΔΑ ΕΝΤΑΤΙΚΗΣ ΘΕΡΑΠΕΙΑΣ
Τζονγκ-γου…
Τι είναι αυτό;
Επίτηδες προκάλεσες εκείνο το συμβάν στην κλινική μου;
Δεν ήξερα στην αρχή
ότι θα γινόταν στην κλινική σου.
Πώς μπορώ να σε πιστέψω;
Γνωρίζω την κατάστασή μου.
Αν ήταν να πω ψέματα,
δεν θα σου ζητούσα να έρθεις.
Το έμαθα την προηγούμενη μέρα.
Έκανα ό,τι μπορούσα…
για να τους μεταπείσω.
Αλλά ήταν αδύνατον πια να κάνω πίσω.
Δεν είχα άλλη επιλογή.
Τι εννοείς;
"Ήταν αδύνατον"; Για τη χρηματιστηριακή φούσκα λες; Για τι;
Γι' αυτό δεν σε επισκέφτηκα.
Δεν ήθελα να σε δω να πονάς και να σε λυπηθώ.
Φοβόμουν μη σε συμπονέσω ενώ δεν το αξίζεις.
Τζονγκ-γου.
Συγγνώμη.
Ξέρω…
ότι σου έκανα κακό.
Αλλά ήμουν ειλικρινής
όταν σε βοηθούσα
όποτε χρειαζόσουν βοήθεια.
Η ειλικρίνειά σου δεν σημαίνει τίποτα πια!
Μη χάνεις τον καιρό σου
νιώθοντας μίσος για εμένα.
Να πάρει!
Ακόμα κι αν πεθάνω…
ξέχασε τα πάντα…
και ζήσε τη ζωή σου, σε παρακαλώ.
Τζονγκ-γου.
Αντίο.
Τι έγινε; Γιατί ήθελε να σε δει έτσι ξαφνικά;
Ζήτησε συγγνώμη.
Και; Τι του είπες;
Δεν μπόρεσα να μιλήσω.
Ίσως δεν τα καταφέρει.
-Ίσως κακώς δεν τον συγχώρεσα. -Για ποιο λόγο;
Καλώς.
Έστω ότι είχε τραυματιστεί εξαιτίας σου.
Πάλι οι πράξεις του θα ήταν αδικαιολόγητες.
Του αξίζει η συγχώρεση μόνο γι' αυτό;
Σκέψου το με την ησυχία σου…
και μην καταπιέζεσαι.
Αν τον συγχωρέσεις τώρα,
τα δάκρυα που έχυσες θα πάνε χαμένα.
Δεν μπορώ ακόμα.
Δεν μπορώ να τον συγχωρέσω.
Δεν χρειάζεται.
Δεν πειράζει.
Αρνήθηκα να τον συγχωρέσω…
λόγω του δικού μου πόνου.
ΔΡ ΜΑΥΡΙΛΑ
Πάει καιρός, μπαμπά.
Πόσο χρόνο θα μου πάρει για να το ξεπεράσω κι εγώ;
-Τζονγκ-γου! -Κιουνγκ-μιν!
Τι βλάκας που είμαι!
Δεν θα ξεχάσω πόσο καλά μου φέρθηκε.
Περνάω δύσκολο διάστημα.
Συγχωρείς τους άλλους όχι για το δικό τους το καλό,
αλλά για το δικό σου.
Να γυρίσεις
πριν να 'ναι αργά.
-Γεια, θείε. -Γεια.
Στη δουλειά σου.
Μου ζήτησαν να γίνω επίκουρη καθηγήτρια.
Είσαι φοβερή!
Πήρα μια μεγάλη απόφαση για να είμαι στο πλάι σου.
Υποτιτλισμός: Εύα Καρυοφύλλη